LISON 14
Kal formason ku ten pa Pionerus?
Pa manga di tempu ja, ku idukason teokratiku sedu un marka di Tustumuñas di Jeova. I fasidu skolas spesial pa kilis ku ta gasta mas tempu na tarbaju di pregason di Renu, pa e pudi ‘fasi tudu sirvis ku e comadu pa el.’ — 2 Timótiu 4:5.
Skola di Sirvisu di Pioneru. Na fin di purmeru anu di sirvisu di tempu kompletu, pioneru ta mati un skola di seis dia ku talves pudi fasidu na Salon di Renu mas pertu. Objetivu des skola i pa juda pioneru pertusi mas di Jeova, i tene mas abilidadi na tudu forma di pregason, i kontinua fiel na sirvisu.
Skola pa Ivanjilizaduris di Renu. Es skola di dus mis i pa forma pionerus ku tene ja spiriensia i ku sta dispostu pa bai sirbi na kualker kau ke mandadu. Na imitason di Jesus Kristu, Ivanjelizadur mas garandi ku sirbi ja Deus na tera, sta suma es pionerus na fala: “Alin li; mandan!” (Isaias 6:8; Jon 7:29) Muda pa utru ladu talves pudi nvolvi muda di manera di vivi. Talves kultura, klima ku kumida pudi sedu diferenti di kil ku bu kustuma. I pudi te mesmu pirsis pa bu aprindi nobu lingua. Es skola na juda irmons ku irmas solterus i kasadus ku tene entri 23 te 65 anu. I na juda elis tene kualidadis spiritual ke na pirsisa del na se disignason, i tene abilidadis ku na pui pa e sedu mas usadu pa Jeova i pa si organizason.
Skola Bibliku di Jiliadi di Tori di Vijia. Na ebraiku, “Jiliadi” signifika “monti di tustumuñu.” Disna di 1943, mas di 8 mil jintis ku forma nes skola mandadu suma misionarius pa da un tustumuñu “te fin di mundu”, ku un bon rusultadu. (Atus 13:47) Oca misionarius kumsa ciga Peru, i ka tenba kongregason la. Gosi i ten mas di 1000 kongregasons. Oca no misionarius kumsa sirbi na Japon, i tenba menus di des Tustumuñas di Jeova la. Gosi no tene mas di 200 mil. Kursu tudu, i sinku mis di studu kompletu di Palabra di Deus. Kilis ku na sirbi suma pionerus spesial o misionarius, na filial o suma superintendenti di sirkuitu, ta kumbidadu pa risibi un trenamentu ntensivu nes skola pa pudi juda firmanta tarbaju di pregason na mundu ntidu.
Kal ki objetivu di skola di sirvisu di pioneru?
Pa kin ki fasidu skola di Ivanjilizaduris di Renu?
kea_Latn kea_Latn kea_Latn kea_Latn kea_Latn kea_Latn kea_Latn kea_Latn